ai4bharat/Pralekha huggingface dataset:
ہنر مندی کے فروغ اور صنعت کاری کی وزارت
بین الاقوامی کمپنیاں اسکل انڈیا مشن کے مختلف تربیتی پروگراموں میں تعاون کر رہی ہیں
نئی دہلی ،07؍فروری: ہنرمندی کے فروغ اور صنعت کے وزیر مملکت جناب آر کے سنگھ نے آج راجیہ سبھا میں ایک سوال کے تحریری جواب میں اطلاع فراہم کی کہ آئی بی ایم، سسکو، ایڈوب، ایس اے پی اور مائیکرو سافٹ وغیرہ جیسی ٹیلی مواصلاتی کمپنیوں سمیت متعدد کمپنیاں اسکل انڈیا مشن کے تحت مختلف تربیتی پروگراموں میں تعاون فراہم کرنے کے لئے آگے بڑھ کرآئی ہیں۔آئی بی ایم نے 16نیشنل اسکل ٹریننگ انسٹی ٹیوٹ میں آئی ٹی ، نیٹ ورکنگ اینڈ کلاؤڈ کمپیوٹنگ میں دو سالہ ایڈوانس ڈپلومہ پروگرام کا آغاز کیا ہے۔اسی طرح سسکو این ایس ٹی آئی انسٹرکٹر ز کو ماسٹر ٹرینر ٹریننگ پروگرام کے لئے 6این ایس ٹی آئی نے نیٹ اکیڈمی لیب قائم کررہی ہے۔ڈائریکٹوریٹ جنرل آف ٹریننگ نے ایڈوب کمپنی کے اشتراک سےڈیجیٹل سی وی، گرافک، ویڈیوز، ویب پیجز کے لئے تربیتی پروگرام کا آغاز کیا ہے۔اس کے تحت 17200 افراد کو تربیت فراہم کرائی جاچکی ہے، جبکہ آئی ٹی آئیز اور این ایس ٹی آئیز کے دیگر 7 ہزار انسٹرکٹرز  کو ماسٹرز ٹریننگ دی جاچکی ہے۔ اسی طرح مائیکرو سافٹ-نیسکوم اقدامات کے تحت این ایس ٹی آئی اور آئی ٹی آئی کے طلباء کو سی او پی اے اور سی ایس اے کے لئے کلاؤڈ کمپیوٹنگ سے متعلق ٹریننگ اور سرٹیفکیشن دیئے جارہے ہیں۔مزید برآں نیسکوم کے ذریعے قائم کردہ ڈیٹا سیکورٹی کونسل نے مائیکرو سافٹ کمپنی کے اشتراک سے ایک پروگرام سائبر شکشا کے نام شروع کیا ہے۔ اس کا مقصد سائبر سیکورٹی کے شعبے میں ہنرمنداور صنعت کے موفق خواتین پیشہ وروں کو تیار کرنا ہے۔ اس پروگرام کے تحت 500خواتین کو سال 20-2019ء کے دوران تربیت فراہم کرائی گئی ہے۔علاوہ ازیں سائمنٹیک سائبر سیکورٹی تجارت سے متعلق خواتین انجینئروں کو تربیت فراہم کرنے کے ایک پروگرام کو مالی امداد فراہم کررہی ہے۔
وزارت خزانہ
سوَرین گولڈ بانڈ اسکیم 2023-2022  – ایشو پرائس
حکومت ہند کے نوٹیفکیشن نمبر 4-بی/2022 مورخہ 15 جون، 2022 کے لحاظ سے سوَرین گولڈ بانڈز 2023-2022  22-26 اگست، 2022 کے دوران سبسکرپشن کے لئے کھولے جائیں گے۔ تصفیہ کی تاریخ 30 اگست 2022 ہے۔ سبسکرپشن کی مدت کے دوران بانڈ کی ایشو پرائس فی گرام 5,197 روپے  ہوگی جیسا کہ آر بی آئی نے اپنی پریس ریلیز میں 19 اگست 2022 کو شائع کیا ہے۔
حکومت ہند نے ریزرو بینک آف انڈیا کے ساتھ مشاورت سے ان سرمایہ کاروں کو جو آن لائن درخواست دیتے ہیں ایشو پرائس میں سے 50 روپے  فی گرام کی رعایت دینے کا فیصلہ کیا ہے۔ ادائیگی ڈیجیٹل موڈ کے ذریعے کی جاتی ہے۔
ایسے سرمایہ کاروں کے لئے گولڈ بانڈ کی ایشو پرائس 5,147 روپے  فی گرام سونا ہوگی۔
صحت اور خاندانی بہبود کی وزارت
کووڈ 19 ٹیکہ کاری – 64واں دن
4.36 کروڑ سے زیادہ کووڈ19ویکسین کی خوراک دی جاچکی ہے
آج شام 7 بجے تک 16.12 لاکھ ٹیکے کی خوراکیں دی گئیں
نئی دہلی:20،مارچ، 2021:ملک میں کووڈ19کے ٹیکہ خوراکوں کی مجموعی تعداد آج 4.36 کروڑ کو تجاوز کرگئی ہے۔
آج شام 7 بجے تک عبوری رپورٹ کے مطابق کُل 4,36,75,564ٹیکے خوراکیں دی گئی ہیں۔
ان میں 77,63,276صحت کارکنان شامل ہیں جنہیں ٹیکے کی پہلی خوراک دی گئی، اسی طرح 48,51,260صحت کارکنان شامل ہیں جنہیں ٹیکے کی دوسری خوراک دی گئی، علاوہ ازیں 80,49,848صف اول کے کارکنان ، 25,41,265صف اول کے کارکنان ، 60 سال سے زیادہ عمر کے 1,69,58,841مسفیدین اور 45 برس یا اس سے اوپر کے مختلف امراض میں مبتلا 35,11,074 مستفیدی شامل ہیں۔
|
|
صحت کارکنان
|
|
صف اول کے کارکنان
|
|
45 سے 60 برس تک کی عمر کے وہ افراد جو کسی مخصوص بیماری میں مبتلا ہیں
|
|
60 سال سے زیادہ عمر کے افراد
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوراک
|
|
77,63,276
|
|
48,51,260
|
|
80,49,848
|
|
25,41,265
|
|
35,11,074
|
|
1,69,58,841
ملک گیر ٹیکہ کاری مہم کے چونسٹھویں دن آج شام 7 بجے تک 16,12,172ویکسین کی خوراک دی جاچکی ہے۔ ان میں ابتدائی رپورٹ کے مطابق 14,41,009 مستفیدین شامل ہیں جنہیں ٹیکے کی پہلی خوراک دی گئی اور 1,71,163صحت کارکنان اور صف اول کے کارکنان شامل ہیں جنہیں ٹیکے کی دوسری خوراک دی گئی۔ حتمی رپورٹ آج دیر رات تک مکمل ہوجائے گی۔
|
|
تاریخ: 20 مارچ 2021
|
|
صحت کارکنان
|
|
صف اول کے کارکنان
|
|
45 سے 60 برس تک کی عمر کے وہ افراد جو کسی مخصوص بیماری میں مبتلا ہیں
|
|
60 سال سے زیادہ عمر کے افراد
|
|
مجموعی حصولیابی
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوراک
|
|
پہلی خوراک
|
|
دوسری خوراک
|
|
56,437
|
|
46,975
|
|
92,242
|
|
1,24,188
|
|
2,87,462
|
|
10,04,868
|
|
1,441,009
|
|
17,1163
ش ح۔م ع۔ ع ن
U NO: 2824
(Visitor Counter : 105
صدر جمہوریہ کا سکریٹریٹ
صدر جمہوریہ ہند 5 سے 8 اگست تک تمل ناڈو اور پڈوچیری کا دورہ کریں گی
صدر جمہوریہ ہند محترمہ دروپدی مرمو 5 سے 8 اگست 2023 تک تمل ناڈو اور پڈوچیری کا دورہ کریں گی۔
5 اگست 2023 کو صدر جمہوریہ مدوملائی ٹائیگر ریزرو کا دورہ کریں گی اور تمل ناڈو کے مہاوتوں اور کیوڈیوں کے ساتھ بات چیت کریں گی۔
6 اگست 2023 کو صدر جمہوریہ چنئی میں مدراس یونیورسٹی کی 165ویں تقسیم اسناد کی تقریب سے خطاب کریں گی۔ اسی دن، چنئی کے راج بھون میں وہ تمل ناڈو کے پی وی ٹی جی کے اراکین سے بھی ملاقات کریں گی، مہاکوی سبرامنیا بھرتیار کی تصویر کی نقاب کشائی کریں گی اور راج بھون کے دربار ہال کا نام بدل کر بھرتیار منڈپم رکھنے کی تقریب میں شرکت کریں گی۔
7 اگست 2023 کو صدر جمہوریہ پڈوچیری کے جواہر لال انسٹی ٹیوٹ آف پوسٹ گریجویٹ میڈیکل ایجوکیشن اینڈ ریسرچ  کے لینئر ایکسلریٹر کا افتتاح کریں گی۔ وہ قومی آیوش مشن کے تحت ولیانور میں 50 بستروں کے ایک اسپتال کا ورچوئل طریقے سے افتتاح کریں گی اور حکومت پڈوچیری کی طرف سے ان کے اعزاز میں منعقد کیے جانے والے شہری استقبالیہ میں بھی شرکت کریں گی۔
8 اگست 2023 کو، آروویلے میں صدر جمہوریہ شہر کی نمائش، ماتری مندر کا دورہ کریں گی اور ’شعور کے شہر میں سپر مائنڈ کے لیے آرزومند‘ کے موضوع پر کانفرنس کا افتتاح کریں گی۔
وزارت خزانہ
35074 ٹیکس دہندگان نے ووواد سے وشواس اسکیم کے لیے رضامندی کا اظہار کیا ہے
نئی دہلی،20 ستمبر، اُن ٹیکس دہندگان کی تعداد جنھوں نے براہ راست ٹیکس وواد سے وشواس ایکٹ کے تئیں اس کی شروعات کے بعد سے رضامندی کا اظہار کیا ہے، 35074 ہے۔ یہ رضامندی-فارم 1  کے ذریعے ظاہر کی گئی ہے۔ 8 ستمبر 2020 تک اس تعداد میں فارم داخل کیے گئے ہیں۔ خزانہ اور کارپوریٹ امور کے مرکزی وزیر مملکت جناب انوراگ سنگھ ٹھاکر نے آج راجیہ سبھا میں ایک سوال کے تحریری جواب میں یہ بات بتائی۔
تفصیلات بتاتے ہوئے وزیر موصوف نے مزید کہا کہ آج کی تاریخ تک اس قانون کے ذریعے جو مالیہ حاصل ہوا ہے وہ 9538 کروڑ روپئے ہے۔اس رقم میں ان ٹیکس دہندگان کی ادائیگیاں شامل نہیں ہیں جنھوں نے اس اسکیم کے تحت ابھی تک اپنا ڈکلیئریشن داخل نہیں کیا ہے۔ اس اسکیم کے تحت ڈکلیئریشن بھرنے کی تاریخ بڑھا کر 31 دسمبر 2020 کردی گئی ہے۔
وزیراعظم کا دفتر
وزیراعظم نے سری گرو گرنتھ صاحب جی کے پرکاش پرب پر لوگوں کو مبارکباد پیش کی
نئی دہلی:07؍ستمبر2021:
وزیر اعظم جناب نریندر مودی نے سری گرو گرنتھ صاحب جی کے پرکاش پرب کے موقع پر لوگوں کو مبارکباد پیش کی ہے۔
ایک ٹویٹ میں ، وزیر اعظم نے کہا:
''"سری گرو گرنتھ صاحب جی کے پرکاش پرب کے موقع پر مبارکباد ، جن کے عظیم ترین اصول، ہمدردی و اخوت پر زور ، انصاف اور مساوات پر مبنی تعلیمات پوری انسانیت کی رہنمائی کرتی ہیں"۔
قانون اور انصاف کی وزارت
محترمہ جسٹس وملا سنگھ کپور کی چھتیس گڑھ ہائی کورٹ میں جج کے طور پر تقرری عمل میں آئی
نئی دہلی، 28 اپریل 2021: صدر جمہوریہ ہند نے آئین کی دفعہ 2017 کی شق  میں دیے گئے اختیارات کا استعمال کرتے ہوئے چھتیس گڑھ ہائی کورٹ کی ایڈیشنل جج محترمہ وملا سنگھ کپور کی چھتیس گڑھ ہائی کورٹ میں ہی جج کے طور پر تقرری کی ہے۔ ان کی یہ تقرری اپنا عہدہ سنبھالنے کی تاریخ سے ہی نافذ العمل مانی جائے گی۔ اس سلسلے میں قانون و انصاف کی وزارت کے شعبہ انصاف نے آج ایک نوٹیفکیشن جاری کیا۔
محترمہ وملا سنگھ کپور، بی ایس سی، ایل ایل بی، نے 03 ستمبر 1987 کو کلاس II سول جج کے طور پر عدالتی سروس میں اپنا عہدہ سنبھالا تھا۔ 18 جون 2018 کو 02 برس کی مدت کے لئے چھتیس گڑھ ہائی کورٹ میں ایڈشنل جج کے طور پر ان کی تقرری کی گئی۔ اس مدت میں 18.06.2020 سے مزید ایک برس کے لئے توسیع کی گئی۔
صحت اور خاندانی بہبود کی وزارت
بھارت نے ایک ہی دن میں سب سے زیادہ صحت یاب ہونے والے مریضوں کی تعداد کا ریکارڈ بنایا
پچھلے 24 گھنٹے کے دوران 62282 افراد صحت یاب ہوئے
نئی دلّی ،21 اگست / بھارت ایک ہی دن میں صحت یابی کی زیادہ سے زیادہ شرح حاصل کرنے کی راہ پر مسلسل آگے بڑھ رہا ہے اور کووڈ – 19 کے معاملات میں ایک ہی دن میں سب سے زیادہ صحت یابی کی شرح حاصل کی ہے ۔ پچھلے 24 گھنٹے کے دوران 62282 افراد شفاء یاب ہوئے ہیں اور انہیں چھٹی دے دی گئی ہے ۔
زیادہ سے زیادہ مریضوں کی صحت یابی اور اسپتال اور گھروں میں قرنطینہ  سے ، اُن کی چھٹی کے ساتھ آج صحت یاب ہونے والے افراد کی مجموعی تعداد 21.5 لاکھ تک پہنچ گئی ہے  ۔ اس طرح صحت یاب ہونے والے مریضوں اور کووڈ – 19 کے زیر علاج مریضوں کے درمیان فرق بڑھ کر 1466918 ہو گیا ہے ۔ جیسے جیسے مریض صحت یاب ہو رہے ہیں ، صحت یابی کی شرح میں اضافہ ہو رہا ہے اور زیر علاج مریضوں کے فی صد میں کمی آ رہی ہے ۔
اتنی بڑی تعداد میں صحت یابی کے ساتھ بھارت کی صحت یابی کی شرح بڑھ کر 74 فی صد سے زیادہ  ہو گئی ہے اور اس طرح زیادہ سے زیادہ مریض صحت یاب ہو رہے ہیں ۔
یہ شرح 33 ریاستوں اور مرکز کے زیر انتظام علاقوں کے ذریعے 50 فی صد سے زیادہ صحت یابی کی شرح کی رپورٹ سے زیادہ مستحکم ہوئی ہے ۔
ملک میں سر دست زیر علاج مریضوں کی تعداد 692028 ہے ۔ یہ آج کے کل مثبت معاملات کا 23.82 فی صد ہے ، جو پچھلے 24 گھنٹے میں مزید کم ہوا ہے ۔ یہ لوگ پوری طرح طبی نگرانی میں ہیں ۔
اسپتالوں میں زیادہ موثر علاج ، گھروں میں نگرانی کے تحت قرنطینہ ، آکسیجن کا استعمال ، ایمبولنس خدمات میں بہتری اور مریضوں کو لانے لے جانے اور اُن کے علاج کے ساتھ ساتھ ڈاکٹروں کے ذریعے کووڈ – 19 کے مریضوں کی تکنیکی رہنمائی میں دیکھ بھال اور نئی دلّی کے ایمس کے ذریعے ٹیلی صلاح و مشورے وغیرہ کے ساتھ کورونا کے مریضوں کا بہتر بندوبست ممکن ہو سکا ہے ۔ اس سے ، اِس بات کو یقینی بنایا گیا ہے کہ بھارت میں شرح اموات عالمی اوسط سے کافی کم ہے اور یہ مسلسل کم ہوتی جا رہی ہے ۔ سر دست شرح اموات 1.89 فی صد ہے ۔
پچھلے 24 گھنٹے کے دوران بیماری کی نشاندہی کے لئے 805985 نمونوں کی جانچ کی گئی ۔ اس طرح اب تک جانچ کئے گئے نمونوں کی مجموعی تعداد 33467237 تک پہنچ گئی ہے ۔
ملک میں ٹسٹنگ لیب کا نیٹ ورک مسلسل مستحکم ہو رہا ہے اور آج ملک میں اِن کی تعداد 1504 ہو گئی ہے ، جس میں 978 لیبس سرکاری سیکٹر میں اور 526 پرائیویٹ سیکٹر میں ہیں ۔ ان میں مندرجہ ذیل شامل ہیں :
- ریئل ٹائم آر ٹی پی سی آر پر مبنی ٹسٹنگ لیبس : 772 
- ٹرو نیٹ پر مبنی ٹسٹنگ لیبس : 614 
- سی بی این اے اے ٹی پر مبنی ٹسٹنگ لیبس : 118 
کووڈ - 19 سے متعلق تکنیکی امور ، رہنما خطوط اور مشاورت کے بارے میں تمام مصدقہ جانکاری اور تازہ معلومات کے لئے https://www.mohfw.gov.in/ اور @MoHFW_INDIA پر رجوع کریں ۔
کووڈ – 19 سے متعلق تکنیکی سوالوں کو ای میل technicalquery.covid19[at]gov[dot]in اور دیگر سوالوں کو ncov2019[at]gov[dot]in اور @CovidIndiaSeva پر بھیجا جا سکتا ہے ۔
کووڈ – 19 سے متعلق کسی بھی سوال کے لئے صحت اور خاندانی بہبود کی وزارت کے ہیلپ لائن نمبر +91-11-23978046 اور 1075  پر رجو کریں ۔
ریاستوں / یو ٹی کی کووڈ – 19 سے متعلق ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر دستیاب ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4712
(
زراعت اور کاشتکاروں کی فلاح و بہبود کی وزارت
دالوں کی پیداوار کو بڑھاوا دینا
نیشنل فوڈ سیکورٹی مشن  کے تحت دال پیدا کرنے والی بڑی ریاستوں کے کسانوں کو دالوں کے بیج کی منی کٹس تقسیم کی گئیں۔ بیجوں کی منی کٹس کی ضلع وار تقسیم اور انتظام متعلقہ ریاستی حکومتوں کے ذریعہ کیا گیا۔
نیشنل فوڈ سیکورٹی مشن  کے تحت ریاستوں کے ذریعہ براہ راست بینیفٹ ٹرانسفر  نافذ کیا گیا ہے۔ ریاستوں نے آدھار کا استعمال کرتے ہوئے ڈی بی ٹی کے ذریعے ہدف مستفید افراد کو فوائد منتقل کیے۔ متعدد ریاستوں جیسے گجرات، تمل ناڈو، آندھر پردیش، مہاراشٹر وغیرہ نے آدھار کا استعمال کرتے ہوئے بیجوں کے منی کٹس کی تقسیم کی اطلاع دی ہے۔ بیج منی کٹس پروگرام کے تحت دالوں کی پیداوار اور پیداوری کی نگرانی بنیادی طور پر ریاستی حکومت کے فیلڈ افسران اور اسٹیٹ فوڈ سیکیورٹی مشن ایگزیکٹو کمیٹی  کے زیر نگرانی چیف سکریٹری/ زراعت پروڈکشن کمشنر کے ذریعہ کی جاتی ہے۔ اس کے علاوہ، بیج منی کٹس فیلڈز کے فیلڈ وزٹ بھی نیشنل لیول مانیٹرنگ ٹیمیں  کرتی ہیں جو محکمہ زراعت اور کسانوں کی بہبود کے ذریعہ تشکیل دی جاتی ہیں۔ این ایف ایس ایم - دالوں کے پروگرام کے تحت مختلف مداخلت کے نتیجے میں، دالوں کی پیداوار 2015-16 میں 16.32 ملین میٹرک ٹن سے بڑھ کر 2020-21  میں 25.56 ملین میٹرک ٹن ہو گئی ہے۔ اسی مدت کے دوران دالوں کی پیداواری صلاحیت بھی 655 کلوگرام فی ہیکٹر سے بڑھ کر 878 کلوگرام فی ہیکٹر ہو گئی ہے۔
زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں یہ معلومات فراہم کی۔
محنت اور روزگار کی وزارت
گوہاٹی، آسام میں 3 سے 5 اپریل 2023 تک ای ڈبلیو جی میٹنگ کے دوسرے دن تین ترجیحی شعبوں پر وزارتی اعلامیہ کے مسودے پر تبادلہ خیال
ہندوستان کی جی 20 کی صدارت میں ایمپلائمنٹ ورکنگ گروپ  کا دوسرا تین روزہ اجلاس گوہاٹی، آسام میں جاری ہے۔ لیبر اینڈ ایمپلائمنٹ سکریٹری اور جی 20 ای ڈبلیو جی کی چیئر محترمہ آرتی آہوجا وزارتی اعلامیہ کے مسودے پر مباحثے کو کنڈکٹ کر رہی ہیں جس میں ای ڈبلیو جی کی طرف سے اٹھائے گئے تین ترجیحی شعبوں کا احاطہ کیا گیا ہے۔ وزارتی اعلامیہ کا مسودہ پہلے جی 20 کے رکن ممالک کو بھیجا گیا تھا اور موصول ہونے والے تبصروں اور تجاویز کو مسودے میں شامل کیا گیا ہے۔
ہندوستان کی جی 20 کی صدارت میں ایمپلائمنٹ ورکنگ گروپ  کا دوسرا تین روزہ اجلاس گوہاٹی، آسام میں جاری ہے۔ لیبر اینڈ ایمپلائمنٹ سکریٹری اور جی 20 ای ڈبلیوجی کی چیئر محترمہ آرتی آہوجا وزارتی اعلامیہ کے مسودے پر بحث کو معتدل کر رہی ہیں جس میں ای ڈبلیوجی کی طرف سے اٹھائے گئے تین ترجیحی شعبوں کا احاطہ کیا گیا ہے۔ وزارتی اعلامیہ کا مسودہ پہلے جی 20 کے رکن ممالک کو بھیجا گیا تھا اور موصول ہونے والے تبصروں اور تجاویز کو مسودے میں شامل کیا گیا ہے۔
ہندوستانی سربراہی میں ایمپلائمنٹ ورکنگ گروپ نے تین ترجیحی شعبوں کی نشاندہی کی ہے، یعنی عالمی مہارت کے فرق کو دور کرنا، گگ اور پلیٹ فارم اکانومی اور سماجی تحفظ کے لیے پائیدار فنانسنگ۔
ای ڈبلیو جی کے چیئر مین نے مباحثے کے دوران شرکاء کا ان فارمیٹس میں تعاون کے لیے شکریہ ادا کیا۔
سیشن کے درمیان پیش کیے جانے والے یوگا اسٹریچ وقفے نے نہ صرف تازگی بخشی بلکہ ممبران نے بھی ان کی تعریف کی۔
کابینہ
کابینہ نے اروناچل پردیش کی راجدھانی ایٹہ نگر میں ہولونگی کی گرین فیلڈ ایئر پورٹ کا نام ’’ڈونئی پولو ایئر پورٹ، ایٹہ نگر’’ کرنے کو منظوری دی
یہ نام اروناچل پردیش کے عوام کی سورج  اور چاند  سے عقیدت کا مظہر ہے
وزیراعظم جناب نریندر مودی کی سربراہی میں مرکزی کابینہ کی میٹنگ میں ایٹہ نگر کے ہولونگی مقام پر گرین فیلڈ ایئرپورٹ کا نام ‘‘ڈونئی پولو ایئرپورٹ، ایٹہ نگر’’ کرنے کو منظوری دی ہے۔
اروناچل پردیش کی حکومت نے ہوائی اڈے کا نام ‘‘ڈونئی پولو ایئرپورٹ، ایٹہ نگر ’’رکھنے کے لئے قرارداد منظور کی تھی۔ یہ نام ریاست کی مالا مال روایات اور وراثت کا عکاس ہے، کیونکہ اس سے سورج  اور چاند  سے ریاست کے عوام کی عقیدت کا اظہار ہوتا ہے۔
حکومت ہند نے جنوری 2019میں ہولونگی گرین فیلڈ ایئر پورٹ کے فروغ کے لئے‘‘ اصولی طور پر ’’ منظوری دی تھی۔ یہ پروجیکٹ ایئرپورٹ اتھارٹی آف انڈیا  کے ذریعے مرکزی حکومت اور ریاستی حکومت کی مدد سے 646 کروڑ روپے کی لاگت سے چلایا جا رہا ہے۔
مکانات اور شہری غریبی کے خاتمے کی وزارت
کابینہ نے ، پائیدار شہری ترقی کے شعبے میں، تعاون سے متعلق ، ہندوستان اور مالدیپ کے درمیان مفاہت نامے کو منظوری دے دی
نئی دہلی، 02 جون2021: وزیراعظم جناب نریندر مودی کے زیر صدارت مرکزی کابینہ کو ،حکومت ہند کی ہاؤسنگ اور شہری امور کی وزارت  اور مالدیپ کی سرکار کی قومی منصوبہ بندی ، ہاؤسنگ اور بنیادی ڈھا نچےکی وزارت کے درمیان ، پائیدار شہری ترقی کے شعبے میں، تعاون کرنے سے متعلق دستخط شدہ مفاہمت نامے  کی تفصیلات سے آگاہ کیا گیا ۔ اس مفاہمت نامے فریقین کے ذریعہ فروری 2021 میں دستخط کئے گئے تھے۔
مفاہمت نامے کے طریقہ کار کے تحت تعاون سے متعلق حکمت عملی اور پروگراموں کو نافذ کرنے کے لئے ایک مشترکہ ورکنگ گروپ  قائم کیا جائے گا۔ یہ مشترکہ ورکنگ گروپ سال میں ایک بار اجلاس کرے گا جو کہ مالدیپ اور ہندوستا ن میں باری باری منعقد ہوں گے۔
فوائد:
یہ مفاہمت نامہ دونوں ملکوں کے درمیان ، پائیدار شہری ترقی کے شعبے میں مستحکم ، گہرے اور طویل مدتی باہمی تعاون کو فروغ دے گا۔ توقع ہے کہ اس مفاہمت نامے سے ،شہری منصوبہ بندی ، اسمارٹ شہروں کی ترقی ، ٹھوس فضلہ کا انتظامیہ ، قابل برداشت ہاؤسنگ ، شہری سبز موبلٹی ، شہری عوام الناس کا تیز تر نقل وحمل ،اسمارٹ شہروں کی فروغ سمیت پائیدار شہری ترقی کے شعبوںمیں روزگار کے مواقع وضع کرےگا۔
تفصیلات :
اس مفاہمت نامے کا نفاذ دونوں شریکوں کے ذریعہ دستخط کرنے کی تاریخ سے ہوگیا ہے جو کہ 20 فروری 2021 ہے اور یہ غیر معینہ مدت کے لئے نافذ العمل رہے گا۔
اس مفاہمت نامے کے مقاصد میں، شہری منصوبہ بندی ، اسمارٹ شہروں کی ترقی ، ٹھوس فضلہ کا انتظامیہ ، قابل برداشت ہاؤسنگ ، شہری سبز موبلٹی ، شہری عوام الناس کا تیز تر نقل وحمل ،اسمارٹ شہروں کی فروغ اور دیگر متعلقہ اُن شعبوں میں راہ ہموار کرنا اور ہند – مالدیپ تکنیکی تعاون کو مستحکم کرنا ہے ، جن پر فریقین باہمی طورپر رضامند ہوجائیں۔
بہت چھوٹی، چھوٹی اور درمیانی صنعتوں کی وزارت
کھادی اینڈ ولیج انڈسٹریز کمیشن اور بارڈر سکیورٹی فورس نے جیسلمیر میں ریگستان بننے کے عمل کو روکنے اور دیہی معیشت کو فروغ دینے کے لئے ’پروجیکٹ بولڈ‘ کا آغاز کیا
نئی دہلی،28؍ جولائی : راجستھان کے ریگستانی علاقوں میں ہر ے بھرے رقبے کو فروغ دینے کے لئے اپنی نوعیت کی پہلی کوششوں میں کھادی اینڈ ولیج انڈسٹریز کمیشن  نے منگل کے روز سرحدی سلامتی فورس  کے تعاون سے جیسلمیر کے تنوٹ گاؤں میں بانس کے ایک ہزار پودے لگائے۔ کے وی آئی سی کے چیئر میں جناب ونے کمار سکسنیہ نے بی ایس ایف کے اسپیشل ڈی جی  جناب سریندر پنوار کی موجودگی میں اس اہم شجر کاری کے پروگرام کا افتتاح کیا۔ کے وی آئی سی کے پروجیکٹ بولڈ  کے حصے کے طور پر بانس لگانے کا مقصد ریگستان کو کم کرنے اور مقامی آبادی کو ذریعہ معاش فراہم کرانے اور ملٹی ڈسپلینری دیہی صنعتی مدد فراہم کرنے کے مشترکہ قومی اہداف کو پورا کرنا ہے۔
بھارت – پاکستان سرحد پر لونگے والا پوسٹ کے پاس واقع معروف تنوٹ ماتا مندر کے پاس 2.50 لاکھ مربع فٹ سے زیادہ گاؤں پنچایت کی زمین میں بانس کے پودے لگائے گئے ہیں۔ جیسلمیر شہر سے تقریبا 120 کلو میٹر دور واقع ، تنوٹ راجستھان میں سب سے زیادہ دیکھے جانے والے سیاحتی مقامات میں سے ایک بن چکا ہے۔ کے وی آئی سی نے سیاحوں کو راغب کرنے کے لئے تنوٹ میں بانس پر مبنی گرین علاقے کو فروغ دینے کا منصوبہ بنایا ہے۔ ان بانس کے درختوں کے رکھ رکھاؤ کی ذمہ داری بی ایس ایف کی ہوگی۔
پروجیکٹ بولڈ، 4 جولائی کو راجستھان کے اودھے پور ضلع کے ایک قبائلی گاؤں نچلا منڈوا سے شروع کیا گیا تھا، جس کے تحت 25 بیگھہ خشک زمین پر بانس کی مخصوص اقسام کے پانچ ہزار پودے لگائے گئے تھے۔ یہ پہل زمین کی زرخیزی کو برقرار رکھنے اور ملک میں زمین کے بنجر ہونے سے روکنے کے لئے وزیراعظم جناب نریندر مودی کے زور دیئے جانے کے عین مطابق ہے۔ ملک کی آزادے کے 75 سال مکمل ہونے کے موقع پر ’’آزادی کا امرت مہوتسو‘‘ منانے کے لئے کے وی آئی سی کے ’’کھادی بانس مہوتسو‘‘ کے حصے کے طور پر یہ پہل شروع کی گئی ہے۔
کھادی اور ولیج انڈسٹریز کمیشن کے چیئر مین نے کہا کہ ، جیسلمیر کے ریگستان میں بانس کے پودوں کی روپائی کئی مقاصد کی تکمیل کرے گی، جن میں زمین کو بنجر ہونے سے روکنا ، آب وہوا میں تحفظ اور دیہی اور بانس پر مبنی صنعتوں کو فروغ دے کر ترقی کا مستقل ماڈل قائم کرنا شامل ہے۔ انہوں نے کہا کہ آئندہ تین برسوں میں یہ بانس کٹائی کے لئے تیار ہو جائیں گے۔ جناب سکسینہ نے کہا کہ اس پہل سے ایک طرف جہاں مقامی دیہی لوگوں کے لئے بار بار ہونے والی آمدنی کے مواقع پیدا ہو ں گے وہیں، لونگے والا پوسٹ اور تنوٹ ماتا مندر جیسے ایک مقبول ومعروف سیاحتی مقام پر آنے والے سیاحوں کی بڑی تعداد کو دیکھتے ہوئے کے وی آئی سی اس مقام پر بانس پر مبنی گرین علاقے کو فروغ دے گا۔ انہوں نے بہت ہی کم وقت میں پروجیکٹ کو نافذ کرنے میں بی ایس ایف کی مدد کو سراہا۔
آئندہ تین برسوں میں یہ ایک ہزار بانس کے پودے کئی گنا بڑھ جائیں گے اور تقریبا 100 میٹرک ٹن بانس کے وزن والے کم سے کم 4 ہزار بانس کے لٹھوں کو پیدا کریں گے۔ موجودہ پانچ ہزار روپے فی ٹن کی بازار شرح پر یہ بانس تین سال بعد اور اس کے بعد ہر سال تقریبا 5 لاکھ روپے کا ذریعہ معاش پیدا کریں گے، اس طرح سے مقامی معیشت کو اس سے کافی فروغ ملے گا۔
بانس کا استعمال اگربتی کی اسٹک بنانے، فرنیچر، دستکاری،موسیقی آلات اور کاغذ کی لگدی بنانے کے لئے کیا جاسکتا ہے، جب کہ بانس کے کچرے کا عام طور پر لکڑی کا کوئلہ اور ایندھن بر یکیٹ بنانے میں استعمال کیا جاتا ہے۔ بانس ،پانی کے تحفظ کے لئے بھی جانے جاتے ہیں، اسی لئے یہ بنجر اور زیادہ خشکی والے علاقوں میں کافی فائدے مند ہوتے ہیں
۔۔۔۔۔۔۔۔۔۔۔۔۔۔۔۔۔۔

U-7174
(Visitor Counter : 170
بندرگاہوں، جہاز رانی اور آبی راستوں کی وزارت
دنیا کا سب سے طویل دریائی کروز’ ایم وی گنگا ولاس‘ 28 فروری کو ڈبرو گڑھ میں اپنا سفر مکمل کرے گا
جناب سربانند سونووال ڈبرو گڑھ میں استقبالیہ تقریب میں شرکت کریں گے
وزیر اعظم جناب نریندر مودی نے 13 جنوری کو وارانسی سے کروز کو جھنڈی دکھا کر روانہ کیا تھا
ہندوستان اور بنگلہ دیش میں 27 دریائی نظام سے دنیا میں واحد دریائی جہاز کے ذریعہ 50 دنوں سے زیادہ کا سب سے طویل دریا ئی سفر
ایم وی گنگا ولاس کروز نے برصغیر ہندوستان میں سیاحت کے لیے نئے امکانات پیدا کئے ہیں ؛ اگلے دو برسوں تک آمدورفت کے لیے پہلے سے ہی بک ہے
ڈبرو گڑھ گوہاٹی کے بعد پورے شمال مشرق کی ضروریات کو پورا کرنے کے لیے دوسرا بزنس ہب بن گیا ہے
وزیر اعظم جناب نریندر مودی کے ذریعہ 13 جنوری کو وارانسی سے روانہ کیا گیا دنیا کا سب سے طویل دریائی کروز ’ ایم وی گنگا ولاس‘ 28 فروری کو ڈبرو گڑھ میں اپنا سفر مکمل کرے گا۔ اسی دن ڈبرو گڑھ میں حکومت ہند کی بندرگاہ ، جہازرانی اور آبی گزرگاہوں کی وزارت، کے زیراہتمام ہندوستان کی ان لینڈ واٹر ویز اتھارٹی  کے ذریعہ ایک استقبالیہ تقریب منعقد کی جائے گی۔ اس پروگرام میں بندرگاہوں، جہاز رانی اور آبی گزرگاہوں کے مرکزی وزیرجناب سربانند سونووال کے ساتھ ساتھ دیگر مرکزی وزراء، ریاستی وزرا، سفارت کار اور آئی ڈبلیو اے آئی اور بندرگاہوں، جہاز رانی اور آبی گزرگاہوں کی وزارت کے افسران شامل ہوں گے۔
ہندوستان میں تعمیر کروز جہاز’ایم وی گنگا ولاس‘ نے 13 جنوری کو وزیر اعظم جناب نریندر مودی کے ذریعہ جھنڈی دکھانے کے بعد وارانسی سے اپنا سفر شروع کیا تھا۔ 28 فروری کو پٹنہ صاحب، بودھ گیا، وکرم شیلا، ڈھاکہ، سندربن اور کازیرنگا نیشنل پارک ہوتے ہوئے ڈبرو گڑھ پہنچنے سے پہلے کروز 50 دنوں میں 3,200 کلومیٹر کی دوری طے کرے گا۔ ایک منفرد ڈیزائن اور مستقبل کے وژن کو مدنظر رکھ کر تعمیر کئے گئے، کروز میں 36 سیاحوں کی گنجائش کے ساتھ تین ڈیک اور 18 کمرے ہیں۔ یہ اگلے دو برسوں تک آمدورفت کے لیے پہلے سے بک ہے۔
جناب سونووال نے کہا کہ ’ایم وی گنگا ولاس‘نے ہندوستان اوربنگلہ دیش کو دنیا کے دریائی کروز کے نقشے پر پیش کیا ہے اور اس طرح سے برصغیر ہندوستان میں سیاحت اور مال ڈھلائی کے لیے ایک نیا افق اور امکانات پیدا کردیئے ہیں۔ روحانیات کی خواہش رکھنے والے سیاحوں کوکاشی، بودھ گیا، وکرم شیلا، پٹنہ صاحب جیسے مقامات کا سفر کرنے کا موقع ملے گا اور جو قدرتی تنوع کو دیکھنے کے خواہش مند ہیں وہ سندربن اور کازیرنگا جیسے مقامات کا نظارہ کریں گے۔ یہ روٹ ہندوستان اور بنگلہ دیش دونوں کے لیے ان لینڈ آبی گزرگاہوں کے ذریعے مال ڈھلائی کے لئے کا ایک نئے باب کا آغاز کرتا ہے۔ اب اس سفر کے ذریعے سیاحوں کو ایک طویل تجرباتی سفر پر جانے اور پورے راستے کے ساتھ ہندوستان اور بنگلہ دیش کے فن، ثقافت، تاریخ اور روحانیت کا پتہ لگانے کا موقع ملتا ہے۔
شمال مشرق میں قومی آبی گزرگاہ  کے ذریعے مال ڈھلائی کے کافی امکانات ہیں ۔ یہ آبی گزرگاہیں آسام، ناگالینڈ، تریپورہ، منی پور، میزورم اور اروناچل پردیش ریاستوں کو بھی اندرونی علاقوں سے جوڑتی ہیں اور ان ریاستوں کو ہندوستان ، بنگلہ دیش پروٹوکول روٹ کے ذریعہ ہندوستان کی اصل سرزمین اور کلکتہ اور ہلدیہ کی سمندری بندرگاہوں سے جوڑتی ہیں۔ ان لینڈ آبی ٹرانسپورٹ بنیادی ڈھانچے کی ترقی کے لیے کئی پروجیکٹ جیسے کہ فیئر ویز، ٹرمینل اور نیوی گیشن ایڈس کو شمال مشرقی علاقوں میں آئی ڈبلیو اے آئی کے ذریعہ مکمل کئے گئے ہیں اور ان میں سے کچھ پر کام جاری ہے۔ سال 2017 میں کیے گئے آئی ڈبلیو اے آئی کے ایک داخلی مطالعہ کے مطابق،49ایم ایم ٹی پی اے کاگو شمال مشرقی علاقہ کے اندر اور باہر 30 ایم ایم ٹی پی اے کارگو شمال مشرقی علاقہ کے اندر چلتا ہے۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 124 کروڑ سے زیادہ ویکسین کی خوراک فراہم کی گئی ہیں
ریاستوں/مرکز کے زیر انتظام علاقوں کے پاس20.20کروڑسے زیادہ باقی بچی اور غیر استعمال شدہ خوراکیں ابھی بھی دستیاب ہیں
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے عہد بستہ ہے۔ سبھی کوکووڈ 19سے بچاؤ کا ٹیکہ لگانے کا نیا مرحلہ 21 جون 2021 کوشروع کیا گیاتھا ۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ-19 ویکسین مفت فراہم کرکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,24,90,65,030
|
|
دستیاب خوراک
|
|
20,20,48,426
بھارت سرکار  اور ریاستی سرکارکے ذریعہ براہ رست خریداری زمرے کے تحت ریاستوں و مرکز کے زیر انتظام علاقوں کو 124 کروڑ سے زیادہ  ویکسین ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی20.20 کروڑ سے زیادہ  باقی بچے اورغیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
بجلی کی وزارت
این ٹی پی سی یوم یوگا کے بین الاقوامی دن کی تیاریوں میں مصروف
نئی دہلی، 18 جون 2021 :
بجلی کی وزارت کے تحت بھارت کی سب سے بڑی مربوط توانائی کمپنی این ٹی پی سی کے پاور واریئرس 21 جون کو یوم کے بین الاقوامی دن کو پورے جوش و خروش کے ساتھ منانے کی تیاری میں مصروف ہیں۔ اس کے لئے سبھی پاور اسٹیشنوں پر تیاری زور شور سے جاری ہے۔
این ٹی پی سی سبھی ملازمین اور ان کے کنبوں کے لئے ویبنار ،مقابلوں ، لیکچرز ، کانفرنسیس ، لائیو یوگ سیشن، یوگ ٹریننگ کی تیاری کررہا ہے تاکہ کووڈ کے تئیں مناسب برتاؤ اور سبھی پروٹوکول کو یقینی بنایا جاسکے۔
یوگ لفظ سنسکرت لفظ کے 'یوج' لفظ سے نکلا ہے ، جس کا مطلب ہے 'جڑنا ' یا 'متحد ہونا' ہے۔ یوگ کی کتابوں کے مطابق یوگ کسی نقص کے بغیر دماغ اور جسم کے درمیان ہم آہنگی کی طرف لے جاتا ہے۔
یوگ کی پریکٹس برسوں سے پھل پھول رہی ہے جسمانی اور ذہنی صحت دونوں کو برقرار رکھنے میں اس کا انتہائی اہم رول ہے۔ یوگ کی ہر سرگرمی ، لچیلے پن، طاقت ، توازن اور ہم آہنگی کو بہتر بنانے میں انتہائی اہم ہے۔
کووڈ-19 وبا نے لوگوں میں تناؤ اور تشویش کو بڑھا دیا ہے ۔ یوگ جسمانی صحت کے ساتھ ساتھ نفسیاتی اور جذباتی بہبود کے لئے شفابخش ہوسکتا ہے۔